Prilog III.

*Ciljevi LRS LAG*

**Opći cilj 1.** Stvaranje povoljnih gospodarskih i društvenih preduvjeta za život na području

LAG-a Kvarnerski otoci do 2027. godine

**Specifični cilj 1.** Razvoj prepoznatljivosti područja LAG-a Kvarnerski otoci jačanjem konkurentnosti i održivog ruralnog gospodarstva lokalne zajednice u skladu s tržišnim trendovima

*Dodana vrijednost LEADER-a*

U sklopu ove intervencije dodana vrijednost očituje se u sljedećim elementima:

* Društvenom kapitalu, putem projektnih aktivnosti usmjerenih na jačanje sposobnosti lokalnih razvojnih aktera, očuvanje kulturnih vrijednosti regije i jačanje zajedničkog identiteta područja.
* Lokalnom upravljanju, putem niza projekata i uključivanja novih korisnika koji do sada nisu sudjelovali u projektima financiranim iz LEADER programa. Također, provode se projekti koji promoviraju inovativne upravljačke prakse i omogućuju stjecanje znanja i vještina u vezi s njima. Osim toga, provode se promocijske aktivnosti i medijske objave o projektima.
* Rezultatima i učincima politika, putem inovativnih projekata, partnerstava, jačanja kapaciteta dionika u vezi s političkim strategijama EU-a kao što su Zeleni plan i digitalna tranzicija. Također, podržava se izvrsnost te se potiče razmjena znanja i vještina među lokalnim razvojnim dionicima.

Dodana vrijednost provedbe ove intervencije se očituje u povećanju konkurentnosti poljoprivrednika LAG područja čime se doprinosi cjelokupnom održivom razvoju i jačanju identiteta LAG područja. Tijekom konzultacijskog procesa, prepoznate su potrebe za opsežnom intervencijom usmjerenoj na poljoprivrednu proizvodnju i preradu poljoprivrednih proizvoda, uključujući male i mlade poljoprivrednike s posebnim naglaskom na ekološku proizvodnju.

Različitost intervencije u odnosu na nacionalne intervencije iz SP ZPP- a očituje se u potpori diverzifikaciji i povećanju konkurentnosti ruralnog gospodarstva povezanih s održivim korištenjem razvojnih resursa, potpori malim poduzetnicima te projektima kojima se ostvaruje dodana vrijednost LEADER-a.

